Uut seadust on põhjust terasemalt lugeda nii lapsevanematel kui ka õpilastel endil. Näiteks on õpilase mõjutamise meetmetesse sarnaselt Soomega sisse kirjutatud ajutine õppetöös osalemise keeld. Seaduse kohaselt võib seda meedet ühe õpilase puhul kasutada poolaasta jooksul kuni kümme  päeva. Seejuures peab õppetööst eemaldatud õpilane sel ajal tundides läbi võetava materjali teistega võrdselt omandama. Selleks koostab kool antud perioodiks koos vanematega individuaalse õppekava.